cyanic-selkie/wikianc huggingface dataset:
Homer C. LaGassey jr.
Homer C. LaGassey jr. (født 1924) er en amerikansk bildesigner.
LaGassey er sønn av komponisten Homer C. LaGassey, og startet sin designkarriere hos General Motors i 1942. Under ledelse av Harley Earl jobbet han som assisterende sjefsdesigner for bilmerkene Pontiac og Buick.
I 1980 trakk Homer LaGassey jr. seg tilbake fra aktivt designarbeid, og begynte å undervise ved Center for creative studies i Detroit. Her ble han inntil han gikk av med pensjon i 1987.
Ivar Samset
Ivar Samset (født 4. desember 1918 i Skien, død 29. juni 2015) var professor i «Skogbrukets driftsteknikk» ved Skogforsøksvesnet på Ås. Han var født i Skien i Telemark og var ferdig utdannet forstkandidat i 1944.
Singel 24-7
Singel 24-7 er en norsk reality-serie som ble sendt på TV3 i 2004. Lasse Hallberg og Rubicon TV stod bak produksjonen, mens Trygve Rønningen var programleder. Konseptet bestod av at 12 single personer, som var på utkikk etter en å dele livet med, skulle flytte inn i et stort hus på Fornebu i håp om å «finne tonen» med noen. Deltakerne ble overvåket døgnet rundt. Premien var 800 000 kroner.
Solnetsjnogorsk
Solnetsjnogorsk (russisk: Солнечного́рск) er en by i Moskva oblast i Russland. Den ligger ved bredden av innsjøen Senezj, 65 km nordvest for Moskva. Innbyggertall: 58 374 (folketelling 2002).
Singel 24-7
Programmet var TV3s storsatsing våren 2004, men ble ikke den publikumssuksess kanalen hadde håpet på. Premieren ble sett av 252 000 og finalen av 199 000. Seertallet sank betydelig underveis og seersnittet for hele serien ble på ca 94 000. Programmet fikk terningkast 1 hos Dagbladet.
Programkonseptet hadde visse likhetstrekk med realityserier som Paradise Hotel og Big Brother.
Om programmet
Programmer bestod av 12 single personer som var på utkikk etter en å dele livet med. 10 av disse bodde parvis mens to utfordrere bodde på hybel. Deltakerne skulle drive en nesten vanlig husholdning. De måtte både gå på jobb om morgenen og gjøre innkjøp hver fredag. Ingen av deltakerne ble stemt ut. Imidlertid kunne seerne hver uke være med på å påvirke hvem deltakerne skulle bo sammen med. Seerne var også med på å påvirke hvilket par som til slutt skulle vinne ved å stemme på sine favorittdeltakere. På torsdager var det direktesendinger hvor to av parene ble splittet ved at hybelboerne byttet plass med to av de andre deltakerne. De to singelutfordrerne fikk hver uke en oppgave hvor de konkurrerte mot hverandre. Den som vant fikk selv bestemme hvem han eller hun skulle bo sammen med. Vinneren fikk også ta med seg sin utkårede på en romantisk date.
Oklahoma City University
Oklahoma City University  er et privat, kristent universitet i Oklahoma City i delstaten Oklahoma, USA. Det ble opprettet i 1904.
Singel 24-7
Om programmet
Til slutt skulle seerne kåre en vinner.
Oklahoma City University
Ved universitetet var det 3 713 studenter og 285 vitenskapelig ansatte i 2006, og samme året var skolepengene US$ 13 400 for studenter folkeregistrert i USA. Studiene gis opp til mastergradsnivå.
Singel 24-7
Om programmet
Programmet ble sendt alle ukedager kl. 20:00 og hadde en varighet på ca 1 time. På torsdager hadde programmet en varighet på 1 1/2 time, inkluderte 1 time live-sending. Fredagssendingene gikk kl 22:00 og søndagssendingene kl 19:00. På mandager var programmet forlenget med en halvtime, 20.00 – 21.30 der Cecilie Grønli viste mye av det seerne ikke fikk sett i de daglige programmene. Morsomme klipp, tabber osv.
Over 3000 søkte om å få delta i serien.
==Deltakere ==
Solnetsjnogorsk
Opprinnelig var stedet en landsby ved navn Solnetsjnaja Gora (direkte ovesatt: Solbakken). I 1938 fikk den innvilget bystatus og navnet ble endret til Solnetsjnogorsk.
St. Petersburg–Moskva-jernbanen løper gjennom Solnetsnjogorsk.
Skopunarfjørður
Skopunarfjørður (, Skopunsfjord) er et naturlig sund på Færøyene, som skiller Sandoy i sør fra Streymoy og Hestur i nord. Den har fått sitt navn etter bygda Skopun på Sandoy, som sammen med Kirkjubøur er de eneste bebyggelsene langs stredet. Skopunarfjørður er ikke noen fjord i tradisjonell forstand, men i færøysk er bruken av ordet utvidet til også å omfatte sund.
Sandoyartunnilin, Sandoytunellen, er en planlagt undersjøisk tunnel som skal gå fra Skopun og diagonalt over sundet. Tunnelen vil dermed bli 9 kilometer lang, hvilket vil gjøre den til den lengste undersjøiske tunnelen i verden.
Skopunarfjørður er også regnet som skillet mellom de to store dialektområdene i færøysk språk, nordenfjordsdialekt og søndenfjordsdialekt. Dette skillet blir nevnt for første gang i skrifter av Lucas Jacobson Debes fra 1673. Senere skiller Jens Christian Svabo dialektene i nord, sør og Tórshavn fra hverandre i sitt manuskipt til en færøysk ordbok.
Stromatium
Stromatium er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså store, avlange, ensfarget lyst brunlige trebukker. Oversiden er tett og fint hårete og matt. Antennene er en del lengre enn kroppen hos hannene, kortere enn kroppen hos hunnene. Pronotum er nærmest klokkeformet sett ovenfra, med en tann midt på hver sidekant. Dekkvingene er parallellsidige med avrundet rettvinklede "skuldre".
Utbredelse
Slekten er spredt utbredt i Europa, Nord-Afrika, på Madagaskar, Sør-Amerika og i store deler av Asia. den er også innført til flere områder i Nord-Amerika.
Coutances
Geografi
Coutances ligger på Cotentinhalvøya, 12 km fra vestkysten. Sentrum ligger på en odde hvor katedralen er det høyeste punktet. Nedenfor renner Soulles, en kystelv og sideelv til Siena. Byens topografien har stundom gitt byen kallenavnet «Toledo Cotentin.
Historie
Hovedstaden til den galliske stammen unellerne fikk det romerske navnet Constantia i 298 e.Kr. under regimet til keiser Konstantius I (på latin Constantius Chlorus). Området rundt ble på latin kalt for pagus Constantinus, noe som senere forte til at halvøya ble hetende Cotentin.
Den første biskopen var sankt Saint Ereptiolus (Éreptiole) på 400-tallet.
Byen ble ødelagt av vikinger i 866, og siden ble den erobret, sammen med resten av Cotentinhalvøya, av normannerne og underlagt hertugdømmet Normandie. Det var først på 1000-tallet ved ankomsten av den nye biskop, Geoffrey de Montbray, Vilhelm Erobrerens høyre hånd, som førte til at byen ble gjenfødt og fikk ny blomstring og katedral i romansk stil. Den ble innviet i 1056. Senere ga biskop Hugues de Morville (1208–1238) domkirken sin gotiske form etter at den franske kongen invaderte Normandie i 1204.
Under religionskrigen eller hugernotterkrigen i 1562 ble katedralen plyndret av hugenottene. De fanget biskopen Arthur de Cosse og tvang ham til å sitte baklengs på et esel med dyrets hale i hendene.
Fram til 1569 hadde biskopen av Coutances også jurisdiksjon av Kanaløyene.
Tidlig på 1700-tallet sørget byens ordfører, baron Duhamel, for en omforming av byplanen hvor det ble bygget hus og boulevarder som avlastet sentrum. Det ble også dannet parker.
Under den andre verdenskrig, den 17. juli 1944, ble byen bombet og hvor det for første gang ble benyttet napalm. Over 300 mennesker ble drept. Hovedansvarlig for oppbyggingen var arkitekten Louis Arretche som forsøkte å finne tilbake til byens tidligere jeg, men med moderne fasiliteter.
Politikk og økonomi
Byen har tradisjonelt ligget innenfor det politiske spektrum, noe resultatene fra ulike valg viser. Økonomien er sentrert rundt jordbruksprodukter. En ost som bærer byens navn er godt kjent, og det er også en egen storferase ved navn SOCOPA.
Et firma som produserer høyteknologi som trykte kretser, Elvia, er basert i Coutances.
Assosiasjonskonstant
Bindingskonstanten eller assosiasjonskonstanten, er et spesielt tilfelle av likevektskonstanten K, og er den omvendte av dissosiasjonskonstanten. Det er assosiert med bindings- og bindingsreaksjonen til reseptor (R) og ligand (L) molekyler, som er formalisert som:
Coutances
Politikk og økonomi
Historisk sett har Coutances vært kjent som den juridiske hovedstad i området med sin høyesterettsdomstol og andre rettsinstanser.
Assosiasjonskonstant
Reaksjonen er preget av konstant hastighet kon og off-rate konstant koff,som har enheter av M−1 s−1 og s−1,henholdsvis. I likevekt, den fremoverbindende overgangen R + L → RL bør balanseres av den bakoverbinde overgangenRL → R + L. Det er da,
Kraks Blå Bog
Kraks Blå Bog er en dansk håndbok med biografier over nålevende personer. Kraks Blå Bog er et oppslagsverk som ble utgitt av Kraks Forlag i København til 2007. Etter at den ble solgt til Eniro ble dennes rett til utgivelse solgt videre til Gads Forlag, som sto for jubileumsutgaven i 2009/10. Boken utkom første gang på initiativ av Ove Krak i 1910 med omkring 3 000 biografier. Ove Krak utga også Kraks Vejsviser, en adressekalender grunnlagt i 1862 av hans far, byarkitekt Thorvald Krak. En ny utgave har blitt utgitt hvert år (dog ikke under andre verdenskrig). Årgangen 2005 inneholder nesten 8 000 biografier og i 2009/10-utgaven var tallet øket til 8 127.
Coutances
Politikk og økonomi
Det finnes tre høgskoler (Prévert, Germain, Guerard) og en landbruksskole. Coutances er en by i Frankrike som har fleste skoler i forhold til befolkningsantallet.
Assosiasjonskonstant
hvor [R], [L] og [RL] representerer konsentrasjonen av ubundne frie reseptorer, konsentrasjonen av ubundet fri ligand og konsentrasjonen av reseptor-ligandkomplekser. Bindingskonstanten Ka er definert av
Coutances
Befolkningsutvikling
Antall innbyggere i kommunen Coutances
Kraks Blå Bog
Boken omfatter betydningsfulle personer innen dansk kunst, næringsliv, administrasjon med mere. Tidligere var regelen at oppførte personer forble i Kraks Blå Bog resten av livet, med unntak at de ble tatt ut etter en dom. Dette ble forandret fra 2009-utgaven. Nå kan en person utgå dersom vedkommende ikke lenger anses interessant, og at den som blir dømt kan fortsatt stå i boken om vedkommende allmen anses å være interessant. Når en person er død, tas vedkommende ut i følgende års utgave og finnes i etterfølgende register.
Inspirasjonen til den blå boken fikk Krak fra den engelske Who's Who som fra 1849 utkom hvert år, og den tyske Wer ist's? fra 1905 (fra 1951 heter den Wer ist wer?). Ellers i Skandinavia finnes tilsvarende, i Norge: Hvem er Hvem? og i Sverige Vem är det ble først utgitt samtidig med Kraks.
Bjarne Røyland
Bjarne Røyland (født 26. januar 1971 i Mandal) er en norsk tidligere bobkjører. Han representerte Lillehammer Bob- og akeklubb.
Røyland deltok under vinter-OL for Norge i 2002 i Salt Lake City med 20.-plass i toerbob og var med på laget i firerbob som ble diskvalifisert.
Assosiasjonskonstant
En ofte betraktet mengde er dissosiasjonskonstanten Kd ≡ 1⁄Ka, som har konsentrasjonsenheten, til tross for at strengt tatt er alle assosiasjonskonstanter enhetsløse verdier. Inkluderingen av enheter oppstår fra forenklingen at slike konstanter bare beregnes ut fra konsentrasjoner, noe som ikke er tilfelle. Når kjemisk aktivitet er regnet inn i riktig form av ligningen, oppnås en dimensjonsløs verdi. For binding av reseptor- og ligandmolekyler i oppløsning, molar Gibbs fri energ i ΔG, eller bindingsaffiniteten er relatert til dissosiasjonskonstanten Kd via
hvor R er den ideelle gasskonstanten, T-temperaturen og standard referansekonsentrasjon co = 1 mol/L.
Coutances
Severdigheter
Coutanceskatedralen er en av de mest betydningsfulle bygninger i normannisk arkitektur og inneholder et kapell og glassvinduer dedikert til helgenen Marcouf. Biskopen av Coutances utøvde kirkelig jurisdiksjon av Kanaløyene fram til reformasjonen.
Coutances huser også en velkjent botanisk hage og et kunstmuseum.
Gabriel Munteanu
Gabriel Munteanu (født 25. juni 1973) er en rumensk judoka.
Han representerte Romania under Sommer-OL 2004 i Athen, der han ble utslått i omspillet.
Atle Andersen
Atle Daniel Andersen (født 1949) er en norsk lokalpolitiker som fra 2015 til 2019 var ordfører i Lødingen kommune.
Matthew Kia Yen-wen
Han fratrådte den 11. februar 1989.
Episkopalgenealogi
Hans episkopalgenealogi er:
Mülheim an der Ruhr
Mülheim an der Ruhr, også kalt «Byen ved elven», er en by i Tyskland i delstaten Nordrhein-Westfalen med rundt 170 000 innbyggere. Byen ligger i Ruhrområdet mellom Duisburg og Essen ved elven Ruhr, 30 km nordøst for Düsseldorf og grenser i nord mot byen Oberhausen.
Mülheim fikk byrettigheter i 1808, og hundre år senere gikk innbyggertallet over grensen på 100 000 slik at de etter den tyske definisjonen kunne kalle seg en storby.
Flere selskaper holder til i byen, særlig innen matindustri med selskap som ALDI Süd Company og Tengelmann-gruppen.
Michael Scofield
Michael Scofield er en fiktiv person og hovedfigur i den amerikanske TV-serien Prison Break. Han er spilt av Wentworth Miller.
Bakgrunn
Da hans eldre bror, Lincoln Burrows ble dømt til døden for en forbrytelse han ikke har begått, skapte Michael en genial plan for å bryte ham ut. Han fikk fengselsstraff ved å rane en bank for å bli fengslet i Fox River hvor Burrows er planlagt å bli henrettet. Scofield har fått diagnosen lav latent hemning.
Barndom
Da Michael var elleve år og Lincoln femten, døde angivelig deres mor av hjernesvulst. Dette har de trodd helt frem til 4. sesong, da det viser seg at moren deres (Michaels mor) er i live. Det viser seg også at de ikke er brødre likevel. Faren forlot dem da de var små, og Lincoln ble da Michaels eneste nære familiemedlem. Dette er en av grunnene til at Michael bestemte seg for å hjelpe Lincoln ut av fengselet.
Skole
Han var en dyktig elev og avla eksamen ved Morton East High School med ny rekord for beste karakterer. Han har bachelor og mastergrad i naturfag. Han er utdannet, og har jobbet som byggingeniør.
Prison Break
Telstar
Telstar er navnet på en serie amerikanske, kunstige satellitter. Telstar 1 ble sendt opp 10. juli 1962 i et samarbeid mellom AT&T, det største telekommunikasjonsselskapet i USA, og NASA, en føderal etat med oppgaver knyttet til romfart og luftfart. Formålet var å utforske og vise frem mulighetene for å sende informasjon via satellitt. Det ble for første gang mulig å overføre TV-sendinger over Atlanterhavet. Telstar 2 fulgte et knapt år etter. USA hadde sendt opp en satellitt med enklere systemer, SCORE, i 1958,, men Sovjetunionen var enda tidligere ute med Sputnik 1 i 1957.
Finlands hvite roses orden
Finlands Hvite Roses Orden (finsk: Suomen Valkoisen Ruusun ritarikunta, svensk: Finlands Vita Ros' orden) er en finsk orden. Den ble innstiftet 28. januar 1919 av riksforstander Carl Gustaf Mannerheim. Finlands hvite roses orden er oppkalt etter de heraldiske rosene som finnes i Finlands riksvåpen. Finlands president er ordenens stormester og bærer storkorset med kjede.
Bakgrunn
Ordenen ble etablert etter initiativ fra Carl Gustaf Mannerheim som en permanent erstatning for Frihetskorset, der utnevnelser ble innstilt etter Finlands selvstendighetskamp var vunnet. Finlands hvite roses orden ble innstiftet 28. januar 1919. Det var samme dag som tildeling av Frihetskorset ble innstilt. Den nye ordenen skulle belønne både sivil og militær innsats, men også benyttes til belønning av utlendinger.
Ordenens navn viser til rosene i Finlands riksvåpen.
Inndeling
Ordenen fikk fem trinn, der øverste trinn, storkors, også kan tildeles med kjede. I tillegg til ordenens fem ordinære trinn, kom et fortjenstkors og en medalje i tre valører.
Finlands hvite roses orden har disse ni trinnene:
Insignier
Ordenstegnet er et hvitt kors med en midtmedaljong som har en hvit heraldisk rose på blå bunn. Øvre del av Finlands løve med pansret arm og hevet sverd er plassert mellom korsarmene. Ordenstegnet er i gull, bortsett fra for riddere, der det er i sølv.
Ordensstjernen har fem grupper av stråler. Rosemotivet omgitt av en bord med innskriften «ISÄNMAAN HYVÄKSI» er plassert på en medaljong i midten. Opprinnelig var ordensstjernen vendt med én spiss ned, men dette ble i 1936 endret slik at den ene spissen peker oppover.
Ordenskjedet hadde opprinnelig ledd med hakekors. Disse ble i 1963 erstattet av grankors etter initiativ fra president Uhro Kekkonen. Etter dette har ordenskjedet ledd bestående av ni roser og ni grankors.
I særskilte tilfeller kan ordenstegnene utføres med briljanter. For innsats i krig kan ordenstegnene tildeles med sverd.
Ordens- og medaljebånd er mørkt blått.
Ordensinsigniene er utformet av kunstneren Akseli Gallen-Kallela. Det modifiserte ordenskjedet fikk grankvistmotiv tegnet av heraldikeren Gustaf von Numers.
Tildeling
Ordenskjedet bæres av presidenten som stormester. Det kan også tildeles utenlandske statsoverhoder. Finlands Hvite Roses Orden tildeles finske borgere for statsborgerlige fortjenester og til utlendinger for fortjenester for Finland. Den som er tildelt en lavere grad av Finlands hvite roses orden vil, om det blir aktuelt med en ny utmerkelse, gjerne tildeles et høyere nivå av Finlands løves orden.
Hindø Dampskibsselskap
Hindø Dampskibsselskap A/S var et rederi i Vesterålen i Nordland. Selskapet drev bankfiske og sildefiske.
Jerez de García Salinas
Jerez de García Salinas er en by og administrasjonssentrum i Jerez kommune i den meksikanske delstaten Zacatecas. Den befinner seg om lag 56 km sørvest for delstatshovedstaden Zacatecas. Jerez de García Salinas hadde 43 064 innbyggere i 2010. Den er en av delstatens viktigste økonomiske og kulturelle sentrum.
Hindø Dampskibsselskap
Forløpet til rederiet begynte i 1875, da handelsmann Christoffer Gerhard Ellingsen på Kvitnes i Hadsel tok initiativet til å kjøpe det lille dampskipet «Kvik». Flere menn fra Vesterålen og Lofoten gikk sammen og kjøpte båten. I 1883 stiftet Christoffer Ellingsen og sønnene Karl og Jens et aksjeselskap med sikte på å skaffe et større skip. Året etter fikk selskapet navnet Dampskibet Hindøs interessentskap, og i 1893 ble navnet Hindø Dampskibsselskap A/S. Selskapets kontor flyttet i 1899 fra Kvitnes til Sigerfjord i Sortland.
Jerez de García Salinas
Jerez de García Salinas er kjent for sine vakre gårder. I 2007 fikk den status som «Pueblo Mágico» på grunn av stedets tradisjoner, legender og arkitektur.
Byen er oppkalt etter den spanske byen Jerez de la Frontera. I 1952 fikk den tillegget «de García Salinas» til ære for politikeren Francisco García Salinas, som ble født i byen.
Hindø Dampskibsselskap
Dampskipsselskapet gikk godt, og nye skip ble anskaffet. I 1898 fikk selskapet fiskebåten «Skolpen», og drev i 1902 forsøksfiske på Finnmarkskysten. Fiskebanken Skolpenbanken ble funnet under dette fisket, og ble oppkalt etter båten.
Sigerfjord hadde god vekst i folketallet i tiårene rundt århundreskiftet, fra 7-8 familier på 1880-tallet til ca. 600 innbyggere i 1916. Sigerfjord var med det det nest største stedet i Vesterålen, etter Andenes. Framgangen for stedet og rederiet fortsatte til 1920, da fiskeprisen gikk ned og sildefisket over flere sesonger slo feil. Hindø Dampskibsselskap benyttet seg av Nordlands Privatbank (nå Nordlandsbanken) i Bodø, og hadde alle sine lån og innskudd der. Hindø-selskapet tapte mye penger da banken ble satt under administrasjon i 1923. Alle tapene førte til slutt til at Hindø Dampskibsselskap måtte opphøre.
Svømming under EM i svømmesport 2021 – 200 meter rygg kvinner
200 meter ryggsvømming kvinner er en svømmeøvelse som ble arrangert under Langbane-EM i svømming 2021 i Danube Arena i Budapest, Ungarn. Øvelsen blir svømt den 22. og 23. mai 2021.
Rekorder
Før mesterskapet var gjeldende rekorder som følger:
Følgende nye rekorder ble satt under mesterskapet:
Forsøksheat
Forsøksheatene startet 22. mai kl. 10:00.
Semifinaler
Semifinalene begynte 22. mai kl. 18.23.
Basse
Basse er et spill, som spilles mest i Trøndelag, men ulike varianter av sporten finnes også i andre deler av verden.
Hver spiller har sin rute (sirkel på bakken), som skal forsvares. Det spilles med en basse, som normalt er mange ringer av en avklipt sykkelslange som er surret sammen til en slags ball ved hjelp av hyssing eller gummi. Hver spiller skal da unngå at bassen lander innenfor sin sirkel, samtidig som han skal forsøke å få den til å lande innenfor en motspillers sirkel. Regelen sier at hele bassen må treffe ruta innenfor streken for at mål skal godkjennes.
En deltaker er normalt ute av spillet etter tre mål ("prikker") i mot seg. Alle spiller mot alle etter utslagsmetoden, og den som står igjen til slutt vinner spillet.
Det praktiseres ulike regler innenfor bassesporten.
Edson Bispo dos Santos
Edson Bispo dos Santos (født 27. mai 1935 i Rio de Janeiro, død 12. februar 2011 i São Paulo) var en brasiliansk basketballspiller som deltok i de olympiske leker 1956 i Melbourne, 1960 i Roma og 1964 i Tokyo. Bispo dos Santos vant en olympisk bronsemedalje i basketball under OL 1960 i Melbourne. Han var med på det brasilianske laget som kom på tredjeplass i basketturneringen bak USA og Sovjetunionen. Bispo dos Santos spilte alle åtte kampene og scoret 47 poeng for Brasil under OL-turneringen.
Veobreatinden
Veobreatinden (også skrevet Veobretinden) er et fjell i Lom kommune i Innlandet. Det har en høyde på 2 183 meter over havet og er nummer 65. på en Liste over Norges høyeste fjell med en primærfaktor på minst 50 meter. Tinden er en nunatak som stikker opp av Veobrean.
Flukten til Frankrike
Flukten til Frankrike (italiensk originaltittel: Fuga in Francia) er en italiensk dramafilm fra 1948 regissert av Mario Soldati. Filmen handler om krigsforbryteren Richardo Torre som har rømt fra fengselet, og som sammen med sin lille sønn Fabrizzio prøver å komme seg over til Frankrike. Han dreper og bedrar for å redde seg selv, men blir tilsist tatt av politiet. Rollen som Riccardo spilles av Folco Lulli.
Ole Christian Strømberg
Ole Christian Strømberg (født 24. oktober 1972 i Narvik) er en norsk tidligere bobkjører og friidrettsutøver. Han representerte Lillehammer Bob- og akeklubb.
Strømberg deltok under Vinter-OL for Norge i 2002 i Salt Lake City der han var med på laget i firerbob som ble diskvalifisert.
Kim Sung-bum
Han representerte Sør-Korea i Sommer-OL 2004 i Athen, der han ble utslått i omspillet.
Kyrie
Kýrie, eléison kommer fra det greske språket og betyr Herre, miskunne deg  (over oss).
Uttrykket forekommer i gudstjenesten og gjentas da gjerne tre ganger for å understreke treenigheten: Uttrykket blir rettet mot Gud Fader, Herre Krist og Den hellige ånd. Det brukes både i protestantisk, katolsk og ortodoks liturgi.
Nedum Onuoha
Nedum Onuoha (født 12. november 1986) er en engelsk fotballspiller av nigeriansk herkomst som for tiden er klubbløs.
Han har landskamper for Englands U21-lag.
Onuoha var kaptein for Manchester City i klubbens 2-1 seier over Bristol City FC i Carling Cup, i den 2. runde i 2008. Han scoret sitt første mål for Manchester City på hjemmebane mot Tottenham Hotspur FC den 16. mars 2008, en kamp som endte med 2-1 seier til Manchester City. Den 5. april 2008 fikk Onuoha skulderen ut av ledd i en kamp mot Chelsea FC, og han ble utelukket for resten av 2007/2008-sesongen etter operasjonen av skulderen.
Barnas Jazzhus
Barnas Jazzhus er en konsertarrangør med klubbmedlemskap i Norsk Jazzforum. Barnas Jazzhus har base i Oslo, og har spesialisert seg på å utvikle konsertkonsepter der barn kan spille jazz.
Prosjekter
I 2012 ble konsertserien Barnas Jazzcafé utviklet. Senere samme år ble den internasjonale festivalen Kids in Jazz etablert. Aktivitetene på Barnas Jazzcafé vakte oppmerksomhet i norske fagmiljøer, og Barnas Jazzhus ble i februar 2013 kåret til årets norske jazzklubb.
Dette førte til videre utbredelse av konseptet, og Barnas Jazzcafé ble etterhvert arrangert i Ski, på Nasjonal jazzscene, på klubbene Hallstairs og Kamihikoki i Sapporo, på klubben Hey Joe, i Yokohama, og i Stavanger.
Våren 2014 inngikk Barnas Jazzhus et samarbeid med Kampenjazz i forbindelse med UNESCOs markering av International Jazz Day. Her deltok unge utøvere fra Sveits, Sverige, Østerrike, og ulike deler av Norge. Faglig ansvarlig for Barnas Jazzhus er Odd André Elveland som i 2014 mottok Ella-prisen for sitt arbeid med barn og jazz.
Liste over traktormerker
B
Babiole, Bates, Bautz, Belarus, Benz, Best, Blackstone and Garrett, Bofors, Bolinder-Munktell, Bristol, Bucher, Bukh, Bull, Bungartz, Bührer, Big Bud
C
Caldwell Vale, Carraro, Case, Case IH, Cassani, Caterpillar, Ceres, Chamberlain, Champion, Citröen, Claas, Clayton & Shuttleworth, Cletrack, Cockshutt, County
D
Daimler, Danhorse, David Brown, Derot-Tecnoma, Deutz, Deutz-Fahr, Doppstadt, Dutra
E
Ebro, ECO, Eicher, Energic
F
Fahr, FAMO, Farmall, Fendt, Ferguson, Fiat, Fiatagri, FMC Bolens, Ford, Fordson, Fowler,
G
Garner, GeDe, General, Glasgow, Global, Goldoni, Güldner, Gyldner
H
Hanomag, Hart-Parr Hatz Heinrich Lanz, HELA, Hermann Lanz, Hinomoto, Holt, Honda, Howard, HSCS, Huber, Hymas, Hürliman
I
Industria masina i traktora (IMT), International Harvester, Iseki, Ivel
J
JCB Fastrac, Jelbart, John Deere
K
Komatsu, Kramer, Kubota
L
Labourier, Lamborghini, Landini, Lanz Bulldog, Lenke, Laurin & Klement, Le Pecheron, Leyland, Lindner
M
Malves, MAN, Map, Marshall, Massey Ferguson, Massey Harris, McCormick McDonald, Mecavia Meili, Mercedes Benz (MB-track), Minneapolise Moline, Mogul, Moline, Monarch Moto Standard, Muir-Hill, Multidrive, Munktell
N
New Holland, Nichols & Shepard, Normag, Normag Zorge, Nuffield
O
O+K, Oliver, OM
P
Pavesi, Pettert, Porsche, Poutilovet, Praga
S
Sabatier, SAME, Samson, Saunderson, Schiltrac, Schlüter, SFV Shibaura SIFT, SIMCA, Skoda, SOMECA, St. Chamond, Steiger, Steyr, Stihl, Sulzer, Sunshine, Swed-track
T
Torpedo, Tourand-Latil, Tractoroexport, Tructor,
U
Ursus, UTB
V
Valmet, Valpadana, Valtra, Vendeuvre, Versatile, Vevey, Vickers, Vierzon, Volvo, Volvo BM Valmet
W
Wallis, Waterloo Boy, White
Sankt Martin im Innkreis
Sankt Martin im Innkreis er en kommune i distriktet Ried im Innkreis i Oberösterreich i Østerrike. Kommunen har en befolkning på 1 721 (2005)
Liste over traktormerker
Y
Yito
Z
Zetor, Zettelmeyer, ZT
Lausanne
Lausanne er en by i den fransktalende delen av Sveits. Byen er hovedstad i kantonen Vaud, og ligger ved bredden av Genèvesjøen.
Nasjonale institusjoner
Landets høyesterett, den tredje statsmakt, ligger i byen.
Internasjonale institusjoner
Den internasjonale olympiske komité (IOC) har sitt hovedkvarter i Lausanne. Her ligger også Olympiamuseet.
Kvalvika (Flakstad)
I bunnen av Kvalvika ligger de to sandstrendene i Nordvika og Vestervika adskilt av den bratte skråningen Hellan. Sti fra Nordvika til Torsfjord ved Torsfjorden (ca. 2 km) og fra Vestervika til Markjorda ved Selfjorden (ca. 3,5 km). Stien mellom strendene over den ulendte Kuhella ble sikret med kjetting sommeren 2011. Området er et av de mest populære turmålene i Flakstad om sommeren.
Gibraltar under EM i friidrett 1982
Gibraltar deltok med en utøver under EM i friidrett 1982 som ble arrangert 6.–12. september 1982 i Athen. Gibraltar tok ingen medaljer under mesterskapet.
Odd Henrik Sælen
Odd Henrik Sælen (født 8. juni 1920 i Bergen, død 23. januar 2008 ) var en norsk oseanograf.
Sælen tok dr.philos. graden i 1963, han ble professor av fysisk oseanografi ved Universitetet i Oslo i 1965 og medlem av Det Norske Videnskaps-Akademi i 1971. Fra 1978 frem til han gikk av med pensjon var han professor ved Universitetet i Bergen.
Mariusz Musial
Mariusz Konrad Musial (født 1. januar 1978 i Polen) er en norsk polskfødt tidligere bobkjører. Han representerte Lillehammer Bob- og akeklubb.
Halleluja
Halleluja er en språklig interjeksjon. En teori går ut på at opphavet er hebraisk (') – av ' (halelu, imperativ av hillel, å lovprise ) og  (Jah) – altså «lovpris Jah(ve)» eller «lovpris Herren». Det brukes som et religiøst ladet gledesrop. I israelittisk liturgi er det menighetens svar-rop under tempelgudstjenesten.
Ordet er ofte brukt av både jøder og kristne, og finnes blant annet i salmene, blant de såkalte hymnene, i det gamle testamentet. Jødene fremførte sitt «hallel» ved påske- og tabernakelfestene. Salme 146-150 kalles «det store hallel». I det nye testamentet har halleluja mer preg av seierssang.
I Den katolske kirke
I Den katolske kirke brukes ordet i forbindelse med lesningen av Evangeliet under ordets liturgi, ved at lesningen forutgås av et trefoldig halleluja og et hallelujavers. I fastetiden bruker man ikke ordet halleluja, da det er et gledesrop som ikke passer i denne perioden. Ved påskevigilien tas det igjen i bruk, gjerne i en spesielt høytidelig form.
I karismatiske kirker
I karismatiske kirker blir ordet ofte brukt som et spontant gledesrop under en gudstjeneste, eller under bønnemøter.
DS «Sunniva»
DS «Sunniva» var et lasteskip ble bygget av Stavanger Støberi & Dok som byggenummer 20. Skipet ble overlevert til rederiet Holdt & Isachsen i Stavanger i april 1892. Skipet skiftet eiere flere ganger før det ble senket av den tyske ubåten UC-29 24. januar 1917.
Adda Ravnkilde
Adda Ravnkilde (Adele Marie Ravnkilde) (født 30. juli 1862 i Sakskøbing, død 30. november 1883 på Frederiksberg) var en dansk forfatter.
Ravnkilde arbeidet en kort periode som guvernante og reiste deretter til København høsten 1883. Da hun kom til hovedstaden, hadde hun med seg tre manuskripter. Hun oppsøkte Georg Brandes for å få råd om forfatterkarrien og han anbefalte henne å studere og å følge hans forelesninger på universitetet.
30. november samme år begikk Ravnkilde selvmord. På initiativ av Brandes ga Gyldendal Forlag ut romanen Judith Fürste året etter. Boken hadde et forord av Brandes med en seriøs kritikk. Han beskrev også at Ravnkilde hadde oppsøkt ham og at hun hadde vært tilstede på forelesningen hans samme dag hun døde. Manuskriptet var beskåret og bearbeidet av Martinus Galschiøt.
To fortællinger som inneholdt «En Pyrrhusseir» og «Tantaluskvaler» var bearbeidet og sterkt forkortet av Amalie og Erik Skram og ble utgitt senere i 1884.
Jerez (Zacatecas)
Jerez er en kommune i den meksikanske delstaten Zacatecas. Den hadde 57 610 innbyggere i 2010. Den grenser til kommunene Fresnillo, Calera, Zacatecas, Villanueva, Tepetongo, Valparaíso og Susticacán. Kommunens administrasjonssentrum er byen Jerez de García Salinas. Det nest største stedet er landsbyen Ermita de Guadalupe.
Ip Pui Yi
Ip Pui Yi (født 26. november 1978) er en hongkongkinesisk skytter som konkurrerer i pistolskyting. Hun representerte landet sitt under Sommer-OL 2012 i London, der hennes eneste resultat var en 49. og siste plass i 10 meter luftpistol.
Hosianna
Hosianna kommer opprinnelig fra hebraisk og betyr «kom med hjelp» eller «gi frelse». Hosianna-ropet er hentet fra Salme 118:25. Uttrykket er kanskje mest kjent fra Bibelens beskrivelse av Jesu inntog i Jerusalem hvor folket ropte «Hosianna Davids sønn». Denne hendelsen markeres i dag med feiringen av palmesøndag.
I Den norske kirke brukes uttrykket nå i forbindelse med lovprising før en går opp til nattverd. Det inngår også i lovsangen Sanctus, der «Hosianna i det høye» gjentas to ganger.
Jan Erik Weber
Jan Erik Hobæk Weber (født 20. mars 1944 i Gjerpen) er en norsk oseanograf.
Jan Erik Weber tok graden dr.philos. i 1974. Han ble professor i fysisk oseanografi ved Universitetet i Oslo i 1979 og medlem av Det Norske Videnskaps-Akademi i 1988.
Weber bor på Østerås.
Max Roach
Maxwell Lemuell «Max» Roach (født 10. januar 1924 i Newland, Nord-Carolina, død 16. august 2007 i Manhattan) var en amerikansk trommeslager, bandleder og jazzmusiker.
Bakgrunn
Max Roach flyttet som barn til New York City og fullførte i 1942 musikkstudiene ved Manhattan School of Music, og han kom raskt inn i bebopmiljøet. Her ble han særlig påvirket av trommespillet til Kenny Clarke.
Musiker
Han begynte å spille med Coleman Hawkins i 1943. I løpet av 1940-åra spilte han med blant andre Dizzy Gillespie, Charlie Parker, Stan Getz og Miles Davis.
Sammen med trompetisten Clifford Brown, startet Roach i 1954 et band som skulle bli svært viktig for utviklingen av sjangeren hard bop. Med dette bandet etablerte han seg som en av de fremste trommeslagerne i etterkrigstiden. Etter at Brown og pianisten Richie Powell døde i en bilulykke i 1956, samlet Roach et nytt band. Trompetistene Kenny Dorham og Brooker Little, saksofonisten George Coleman og pianisten Ray Bryant er blant de som var innom dette bandet i løpet av 1950-åra, og i 1960-åra spilte han med blant andre Freddie Hubbard, Cecil Bridgewater og Cedar Walton. Sammen med Duke Ellington og Charles Mingus spilte han inn plata Money Jungle i 1962.
Roach har markert seg som en forkjemper for afroamerikanerne sin plass i det amerikanske samfunnet. I 1960 komponerte han musikken til plata We Insist – Freedom Now!!, en protest mot rasisme i USA. Tekstene var skrevet av Oscar Brown jr., og Abbey Lincoln, som senere (1962–1970) var gift med Roach, sang på plata.
I 1970-åra startet han perkusjonsensembelet M'Boom. I tillegg til dette bandet, spilte han videre med sin ordinære kvintett og opptrådte med musikere som Dizzy Gillespie, Anthony Braxton og Abdullah Ibrahim. Han besøkte Moldejazz i 1977 i kvartett med Bridgewater, Billy Harper og Reggie Workman, samt 1983 med sin double quartet (Bridgewater, Odean Pope, Art Davis, Gayle Dixon, datteren Maxine Roach og Akua Dixon). Roach holdt den aktive karrieren i gang til rundt 2000, da Alzheimers sykdom tvang han til å trappe ned på spillingen.
Kroka kraftverk
Kroka kraftverk er et vannkraftverk i Kvinnherad kommune i Vestland.
Det er et elvekraftverk som utnytter et fall på 125 meter i Krokaelva.
Installert effekt er 470 kW. Årsproduksjon er 2,1 GWh.
Sjakk-OL 1926
Sjakk-OL 1926 (sjakkolympiaden) ble arrangert i Budapest i Ungarn i 1926.
Olympiaden har status som uoffisielt OL.
Spania under Vinter-OL 1984
Spania under Vinter-OL 1984. Tolv sportsutøvere, ti menn og to kvinner, fra Spania deltok i fire sporter, alpint, langrenn, skihopping og skiskyting under Vinter-OL 1984 i Sarajevo i Jugoslavia. Spania vant ikke noen medaljer, beste plassering var en sjetteplass i damenes storslalåm.
Gibraltar under EM i friidrett 1986
Gibraltar deltok med en utøver under EM i friidrett 1986 som ble arrangert 26.–31. august 1986 i Stuttgart. Gibraltar tok ingen medaljer under mesterskapet.
Vedat Dalokay
Vedat Ali Dalokay (født 10. november 1927 i Elazığ, død 21. mars 1991 i Kırıkkale) var en prisbelønnet tyrkisk arkitekt og tidligere borgermester i Ankara.
Han studerte arkitektur ved det tekniske universitet i Ankara og senere ved Sorbonne i Paris. I tillegg til flere nasjonale prosjekter, er han internasjonalt kjent for sine mest berømte verk; Faisal-moskeen i Islamabad og Den islamske utviklingsbank i Riyadh.
Han omkom ved en bilulykke i 1991, 64 år gammel, hvor også hans hustru og 17 år gamle sønn omkom
Tabora
Tabora er hovedstaden i regionen Tabora i Tanzania. Byen hadde 145,291 innbyggere i 2005 og ligger omtrent 350 km nordvest for Dodoma. Tabora er en høylandsby og ligger 1 200 meter over havet. Byen er et samferdsels- og handelssentrum i innlandet. Byen ble grunnlagt i 1820 av arabiske handelsmenn som drev med kjøp og salg av elfenben og slaver.
Benjamin-skalaen
Benjamin-skalaen (Benjamin scale), egentlig Harry Benjamins Sex Orientation Scale (S.O.S.), var et forsøk på å klassifisere og forstå ulike typer transvestisme og transseksualisme hos personer av biologisk hankjønn, utarbeidet av den tysk-amerikanske legen Harry Benjamin. Skalaen var inndelt i syv punkter, med tre punkter for ulike typer transvestisme, tre for transseksualisme og en for typiske menn. Den var en analogi til Kinsey-skalaen for seksuell orientering. På samme måte som Kinseys forståelse av seksuell orientering, forsto Benjamin kjønnsidentitet og kjønnsuttrykk som et spektrum eller kontinuum med mange variasjoner, og langt flere enn de som var definert i skalaen. Formålet med skalaen var å lege en enkel, rasjonell og klinisk praktisk måte å diagnostisere ulike typer transseksualisme og skille mellom pasienter som trengte behandling med hormonterapi og/eller kirurgi og de som ikke trengte det.
Benjamin-skalaen som sådan brukes ikke lenger i behandling av personer med kjønnsidentitetsforstyrrelser og regnes i seg selv som foreldet, selv om en del av innsiktene fortsatt er gyldige. Dagens faglige syn skiller seg fra skalaen gjennom at seksuell orientering ikke lenger brukes som et kriterium for diagnostisering eller for å skille mellom former for transseksualisme, transvestisme eller andre typer kjønnsadferd. Seksuell orientering anses i dag som et separat fenomen uten direkte tilknytning til kjønnsidentitetstematikk. I dag regnes heller ikke fetisjistisk transvestisme som del av kjønnsidentitetsspekteret, men som et separat fenomen.
Juan Rodríguez Cabrillo
Juan Rodríguez Cabrillo (portugisisk João Rodrigues Cabrilho; ukjent fødselsdato, død 3. januar 1543) var en portugisisk oppdager kjent for sin utforsking av den nordamerikanske vestkysten på vegne av det spanske imperiet. Cabrillo var den første europeeren som kartla kystlinjen til det som i dag er delstaten California.
The Colleen Bawn
The Colleen Bawn er en amerikansk stumfilm fra 1911, regissert av Sidney Olcott.
Handling
En ung irsk gutt har forelsket seg i en fattig jente, og han ønsker å gifte seg med henne.
Men jentas mor lar seg ikke stoppe av noe, inkludert drap, for å se til at darren hennes kommer til å gifte seg med hennes langt mer velstående fetter.
Maltekstrakt
Maltekstrakt er en sirup i hovedsak bestående av maltsukker. Maltekstrakt er laget ved mesking av malt, etterfulgt av tørking av vørteren. Maltekstrakt brukes først og fremst til ølbrygging, men også som kosttilskudd og som søtningsmiddel ved baking.
Andre bruksområder
Moss maltextrakt har vært solgt i norske butikker i en årrekke, og i det tyvende århundre var det forbudt ifølge norsk lov å bruke maltekstrakt til hjemmebrygging av øl (hjemmebrygging av øl var lovlig kun dersom man maltet kornet selv). De bruksområdene som er angitt på glasset (enda den dag i dag) er: «Maltextrakt er av leger anbefalt som styrkemiddel, maveregulerende og som ernæring for spedbarn, ublandet eller oppløst i varm melk. Maltextrakt er utmerket til bruk i brød og kaker.»
Saltstenger og Japp inneholder også maltekstrakt.
Ceuthmonocharis
Ceuthmonocharis er slekt av mycelbiller som lever i huler.
Utseende
Små, blanke, noe maurlignende mycelbiller. De har et utseende typisk for insekter som lever i huler, med lange og tynne antenner og bein, reduserte eller helt manglende øyne. Denne arten er ganske edderkopplignende, ulikt mange andre hulelevende arter er de mørke på farge.
Levevis
Artene lever i huler.
Utbredelse
Artene forekommer i hulesystemer i Slovenia, Østerrike og Frankrike.
Kilder
Leiodidae i Tree of life
Dynasti
Dynasti er en arvefølge av herskere eller statsoverhoder, som tilhører den samme familien og som varer i flere generasjoner. Et dynasti blir også omtalt noen ganger som et hus, et kongehus, en kongefamilie eller et fyrstehus, som f.eks. Huset Habsburg, det norske kongehuset.
Ordet dynasti blir også brukt til å beskrive perioden som en familie hersket. I utvidet forstand blir begrepet også brukt om ledelse av familiefirma, mafiafamilier, ledende familier i politiske partier og lignende.
Monarkene i de nåværende europeiske kongehusene stammer fra slekter som i generasjoner har vært monarker, til dels gjennom flere hundre år. Det samme er tilfellet for asiatiske monarkier som Japan og Thailand.
Bjerketun behandlingshjem og skole
Bjerketun behandlingshjem og skole er en institusjon underlagt Sykehuset Asker og Bærum HF. Institusjonen ligger ved Tanum i Bærum, og har hatt ulike navn opp gjennom tiden. Den ble etablert som spesialskole i 1900. Folketellingen i 1910 viser at elevene var 51 jenter i alderen 10-17 år. Alle ansatte var kvinner, bortsett fra én, en «tjenestegut» som var 30 år og ugift ved tellingen.
Fra 1953 ble institusjonen underlagt Helse- og Sosialdepartementet. Gori Gunvald ble som første psykolog ved slike institusjoner ansatt i 1953, og hun rettet krasse angrep mot institusjonskulturen der. Hun dokumenterte forholdene i boka Bjerketun som kom ut på Pax forlag i 1967. Boka «er en nærgående dokumentasjon både av et brutalt institusjonsmiljø og av statens unnfallenhet med hensyn til å respondere på vedvarende klager om overgrep og vanskjøtsel». Også mediene skrev om saken, blant andre journalistene Gerd Benneche og Arne Skouen i Dagbladet, som mente spesialskolene var «ødeleggende for barna som gikk der». Skouen tok også opp kritikken i TV-programmet Åpen Post. Programmet ble imidlertid av den ene parten, Regjeringsadvokaten, omtalt som ensidig, ubalansert og direkte urettferdig overfor dem kritikken rammet. Sosialminister fra 1955 Gudmund Harlem ble overflyttet til forsvarsdepartementet den 18. februar 1961, og Bjerketun skolehjem ble nedlagt i 1963. Men institusjonen har altså gjenoppstått, og ble overtatt fra Staten av Akershus fylkeskommune i 1977.
Medisinsk plaster
Medisinsk plaster er en form for administrasjon av legemidler, der et plaster med en aktiv substans festes på huden, slik at substansen absorberes av kroppen den veien. Denne type administrasjon av legemidler har blitt mer vanlig de siste årene, og kan være hensiktsmessig bl.a. når pasienten kaster opp eller av ulike grunner ikke kan ta legemidler i tablettform. En del medikamenter kan det også være mer skånsomt å innta i plasterform enn tablettform.
Evan Spiegel
Evan Thomas Spiegel (født 4. juni 1990) er en amerikansk internettgründer som har vært med på å lage den mobile applikasjonen Snapchat. Spiegel er administrerende direktør i Snap Inc.
Evan ble født i Los Angeles i California, som sønn av Melissa Ann Thomas og John W. Spiegel, som er advokater. Spiegel vokste opp i Pacific Palisades, et område i California. Han vokste opp med å gå i en episkopalsk kirke. Han ble utdannet ved Crossroads skole for kunst og vitenskap i Santa Monica, og gjennomførte studier ved Stanford University. Spiegel tok designtimer ved Otis College of Art and Design mens han gikk på gymnasiet og i Art Center College of Design i Pasadena sommeren før han kom inn på Stanford. Han hadde også en ubetalt praktikantplass hos Red Bull. Mens han var student arbeidet han for et biomedisinsk firma som karriereinstruktør i Cape Town i Syd-Afrika.
Nakhon Sawan (provins)
Changwat Nakhon Sawan (norsk: provinsen Nakhon Sawan) er en provins i det det sentrale nordvestlige Thailand. Provinsen grenser mot følgende provinser fra nord mot sør (med klokken): Kamphaeng Phet, Phichit, Phetchabun, Lop Buri, Sing Buri, Chai Nat, Uthai Thani og Tak.
Arealet er 9 597,7 km², og befolkningen (2000) anslås til 1 090 400 innbyggere. Provinshovedstad er byen Nakhon Sawan.
Bueng Boraphet er den største ferskvannssumpen i Thailand (212 km²), og ligger direkte øst for hovedstaden. mange vadefugler bruker denen som utgangspunkt for sesongtrekk.
Administrativ inndeling
I provinsen er det i alt 15 distrikter (amphoe):
Boxed (album)
Boxed er en samling med de tre første albumene til komponisten og multiinstrumentalisten Mike Oldfield, og består av Tubular Bells, Hergest Ridge og Ommadawn samt en fjerde plate som er en samling med tradisjonelle melodier og melodier av Oldfield og David Bedford. Samlingen ble utgitt på Virgin i 1976. Innspillingene er remiksede versjoner i SQ-system kvadrafoni (4-kanals).
Claudia Fajardo
Claudia Carolina Fajardo Rodríguez (født 26. september 1985) er en honduransk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 48 i 10 meter luftpistol.
Boxed (album)
Bakgrunn
Boxed har kvadrofonisk remixede versjoner av hans tre første album. Oldfield forklarte senere at i stedet for å være ekte 4-kanals lyd, var den første quad-remixen av Tubular Bells, utgitt noen måneder etter stereoversjonen, et «merkelig falskt system ut av fase», fordi det var så komplisert og en blanding som var utført uten automatisering. Remixen av Tubular Bells på Boxed var helt annerledes og en ekte 4-kanals lyd (senere utgitt på SACD). CD-versjonen av Boxed inneholder fremdeles SQ-kodede quad-mikser og spiller som vanlig stereo uten quad-dekoder.
SQ quad-remixen Hergest Ridge var den eneste versjonen av albumet som var tilgjengelig på CD (fram til Mercury Records-utgaven 2010, Deluxe Edition), da Oldfield ikke likte den originale vinylmiksen.
Den tradisjonelle hornpipe-melodien «The Sailor's Hornpipe», som var finalen fra Tubular Bells, har en utvidet tale fra Viv Stanshall, som er fra innspillingssesjonene på The Manor Studio (se Tubular Bells originalen).
Gjøkesyre
Gjøkesyre (eller gaukesyre) (Oxalis acetosella) er en plante av gjøkesyrefamilien, som danner teppeliknende matter på delvis skyggefull skogbunn – ofte som eneste art eller sammen med hvitveis.
Blomstene er hvite med fem kronblad og gule støvbærere, og tydelig markerte lilla nervetråder i kronbladene. Om natten og i regnvær lukker blomsten seg og henger ned. Den blomstrer fra tidlig om våren til langt utpå høsten. Om våren produserer den vanlige, åpne (chasmogame) blomster, mens den om sommer og høst produserer blomster som ikke åpner seg (kleistogami).
Planten har sterkt grønne, omvendt hjerteformede «trekløverblad» med syrlig smak og innhold av kalsium. Den syrlige smaken skyldes at planten inneholder oksalsyre. Den tygges ofte av barn og kan brukes i salater, men i store mengder er den giftig.
Gjøkesyre er som maiblom en skyggeplante, som har god evne til å utnytte lavt lysintensitet og sur skogbunn. Den vokser i hele Norge, men er ikke vanlig i Finnmark. Planten er observert i opp til 1 000 moh. høyde i fjellet i Sør-Norge.
RadiOrakel
radiOrakel er en feministisk radiokanal i Oslo. Den ble etablert i 1982 og har siden 1984 hatt kontorer på Blitzhuset. Den sender som nærradio i Osloområdet på frekvensen på FM-båndet, og streames over internett. Stasjonen har blitt omtalt som verdens eldste kvinneradio.
radiOrakel står for interseksjonell feminisme og prioriterer musikk av kvinner og skeive. radiOrakel er organisert som en forening som er åpen for alle feminister uansett kjønn eller legning, men har en bestemmelse om at redaktøren skal være kvinne eller transperson/ikke-binær. Ledelsen velges på årsmøtet.
Historie
radiOrakel ble etablert etter at myndighetene åpnet for lokalradiodrift i Norge. På en kvinnekulturfestival ble det samlet inn penger til å starte kvinneradio. Tidlig i 1982 ble det klart at kanalen fikk konsesjon, og 16. oktober 1982 gikk radiOrakel på lufta med Rita Westvik som redaktør. I mars året etter var 80 frivillige tilknyttet kanalen.